મ્યુચ્યુઅલ ફંડના સંદર્ભમાં ટર્નઓવર રેશિયોએ કોઇ પણ કંપનીનું ફંડ નિશ્ચિત સમય મર્યાદામાં કેટલીવાર બદલાયું છે તે દર્શાવતો માપદંડ છે . ઉદાહરણ તરીકે કોઇ એક મ્યુચ્યુઅલ ફંડે 100 જુદા જુદા સ્ટોકમાં રોકાણ કર્યું . તેમાંથી તેણે નિયત સમય મર્યાદામાં 75 સ્ટોકમાં રોકાણ બદલ્યું . તો તે મ્યુચ્યુઅલ ફંડનો ટર્નઓવર રેશિયો 75 ટકા છે એમ કહેવાય . કોઇપણ મ્યુચ્યુઅલ ફંડના ટર્નઓવર રેશિયોને અસર કરતા પરિબળોમાં મ્યુચ્યુઅલ ફંડનો પ્રકાર , મ્યુચ્યુઅલ ફંડનો હેતુ , રોકાણની સ્ટાઇલ વગેરેનો સમાવેશ થાય છે . જો ટર્નઓવર રેશિયો ઊંચો હોય તો તેમના ખર્ચા વધુ હશે , જે તેમની આવકનું ધોવાણ કરે છે . બીજી તરફ જે મ્યુચ્યુઅલ ફંડમાં ટર્નઓવર રેશિયો નીચો હોય તેમમાં ટ્રેડિંગ ખર્ચ અને ટેક્સ ખર્ચ ઓછો હોય છે . જેના કારણે આવા મ્યુચ્યુઅલ ફંડમાં ઊંચું રિટર્ન મળે છે . તેમાં પંડ મેનેજરની ખરીદો અને સંગ્રહી રાખો પોલીસી પણ મહત્વની પૂરવાર થાય છે . સામાન્ય રીતે બોન્ડ્સ ફંડ અને સ્મોલ કેપ સ્ટોક ફંડમાં ઊંચુ વળતર મળે છે . જ્યારે ઇન્ડેક્સ ફંડમાં ઓછું વળતર મળે છે . ટર્નઓવર રેશિયો એક વર્ષથી બીજા વર્ષ સુધી હોય છે . મ્યુચ્યુઅલ ફંડ માટે નીચો ટર્નઓવર રેશિયો એટલે જ્યારે આ રેશિયો 20થી 30 ટકા હોય . જ્યારે ટર્નઓવર રેશિયો 50 ટકા હોય ત્યારે કહી શકાય કે મ્યુચ્યુઅલ ફંડનો ટર્નઓવર રેશિયો ઊંચો છે . જો આપ મ્યુચ્યુઅલ ફંડમાં રોકાણ કરો છો તો ડિવિડન્ડ દ્વારા પ્રાપ્ત થતી આવક કર મુક્ત હોય છે . પરંતુ જો આપ તે આવકનું ફરી રોકાણ કરો છો અને તેને વેચો છો તો તેને NAV ( નેટ એસેટ વેલ્યુ ) કહેવામાં આવે છે . તેની ઉપર મૂડી લાભ તરીકે કર લાગે છે . મ્યુચ્યુઅલ ફંડના અનેક પ્રકાર છે જેવા કે ઓપન એન્ડેડ ફંડ્સ , ક્લોઝ એન્ડેડ ફંડ્સ , ઇન્ટર્વલ ફંડ્સ . તારણ : જ્યારે પણ આપ મ્યુચ્યુઅલ ફંડમાં રોકાણ કરો તો તેમાં કેટલું જોખમ છે તે ખાસ ચેક કરી લેવું જોઇએ . ત્યાર બાદ ખરીદી કે રોકાણ કરવું જોઇએ .